
Vienošanās Nr. 12/2025/2-14.1
par grozījumiem 2025. gada 3. aprīļa līgumā 
[bookmark: _Hlk194405756]Par vieglo automašīnu stāvlaukuma izbūvi  
[bookmark: _Hlk194405731]Pasūtītāja līguma Nr. 57/2025-2-14
Būvuzņēmēja līguma Nr. PL6/25.04-03/BL


Cēsīs, 
Datums skatāms laika zīmogā 
            Sabiedrība ar ierobežotu atbildību “CĒSU KLĪNIKA”, reģistrācijas numurs 44103057729, juridiskā adrese: Slimnīcas iela 9, Cēsīs, Cēsu novads, LV – 4101, tās valdes priekšsēdētājas Ingūnas Liepas personā, kura rīkojas, pamatojoties uz statūtiem un valdes reglamentu, kas saskaņots 23.10.2024 dalībnieku sapulcē ( protokols Nr.3), turpmāk līguma tekstā saukts „Pasūtītājs” no vienas puses, un
[bookmark: _Hlk194405685]SIA “ROK un BŪVĒ”, reģistrācijas numurs 54103046731, juridiskā adrese: Valmieras iela 24, Cēsis, Cēsu nov., LV-4101,  tās  valdes locekļa Mārtiņa Raudziņa personā, kurš rīkojas uz  statūtu   pamata,  turpmāk līguma tekstā saukts „Būvuzņēmējs”, no otras puses, abi kopā un katrs atsevišķi saukti Puses vai Puse, pamatojoties uz:
- 2025. gada 3. aprīļa  līguma  „ Par vieglo automašīnu stāvlaukuma izbūvi ” (turpmāk tekstā-Līgums), punktiem nr. 3.5, 12.4.2. 12.9, 12.10, kuri nosaka būvdarbu izmaiņu veikšanas kārtību un  Līguma grozījumu pieļaujamību; 
- 2025. gada 3. aprīļa būvdarbu pieņemšanas – nodošanas aktu, kurā Pasūtītājs un Būvuzņēmējs konstatēja, ka Cēsu klīnikas teritorijā esošā ceļa segums ir neatbilstošs autotransporta kustībai, lai uzsāktu stāvlaukuma izbūvi – nepieciešams esošā ceļa paplašināšana un daļēja seguma atjaunošana. Zem esošā ceļa seguma ir jāveic elektrības kabeļa “čaulošana”, lai nodrošinātu kabeļa aizsardzību pret mehāniskiem bojājumiem. Pa šo ceļu paredzēta darbinieku un  būvnieku transporta plūsma, kas nodrošinās drošu transportlīdzekļu pārvietošanos un būvniecības objekta atbrīvošanu no esošajām automašīnām. Nepieciešamo darbu izmaksas saskaņā ar Būvuzņēmēja iesniegto  tāmi ir 10149.00 EUR bez PVN; 
- Publisko iepirkumu likumu 61. panta trešās daļas 2.punktu , kurš nosaka, ka būtiski iepirkuma līguma vai vispārīgās vienošanās grozījumi ir pieļaujami, ja Pasūtītājam  sākotnējā iepirkuma līguma izpildei ir nepieciešami papildu būvdarbi, kas nebija iekļauti sākotnējā iepirkumā, un piegādātāja maiņa radītu būtisku izmaksu pieaugumu, un to nevar veikt tādu ekonomisku vai tehnisku iemeslu dēļ kā aizvietojamība vai savietojamība ar jau sākotnējā iepirkumā iegādātiem pakalpojumiem, vai piegādātāja maiņa radītu ievērojamas grūtības, 
Puses, ņemot vērā iepriekš minēto, ka Objekta pieņemšanas laikā  ir atklāti  papildu būvdarbi  bez kuriem secīgi Būvuzņēmējam nav iespēja  uzsākt Līgumā paredzēto būvdarbus un  to veikšana Pasūtītājam ir nepieciešama ,ka  ar  Līguma grozījumiem  netiek mainīts Līguma vispārējais raksturs un nosacījumi, jo  papildus darbi, kas plānojot projekta ieviešanu iepriekš nebija paredzami, kas nozīmē, ka jebkurā gadījumā būtu nepieciešams veikt Līguma grozījumus, ja arī Līgums par Darbiem būtu noslēgts ar kādu citu Būvuzņēmēju, , vienojas noslēgt Vienošanos (turpmāk tekstā-Vienošanās)  šādā redakcijā:
1. Papildus iekļauto darbu summa atbilstoši Publisko iepirkumu likuma 61.panta trešās daļas 2. punktam, ceturtajai daļai sastāda EUR 10149.00  (desmit tūkstoši viens simts četrdesmit deviņi eiro un 00 centi) apmērā  bez PVN,  kas  procentuāli  veido 4,15  %  no  noteiktās  Līgumcenas. 
2. Konstatējot kopējās  Līgumcenas izmaiņas, izteikt Līguma 3.1. punktu jaunā redakcijā:
”3.1 Atbilstoši Būvuzņēmēja finanšu piedāvājumam Līgumcena par kvalitatīvu un pilnā apjomā veiktu būvdarbu izpildi ir 254792,59  EUR ( divi simti piecdesmit četri tūkstoši septiņi simti deviņdesmit divi euro un 59 centi) bez PVN. Pievienotās vērtības nodokli Pasūtītājs apmaksā saskaņā ar Pievienotās vērtības nodokļa likuma 142. pantā noteikto kārtību.”

3. Līguma 2.2.  punktā noteiktais  būvdarbu izpildes termiņš netiek pagarināts, tas ir atbilstošs Būvuzņēmēja iesniegtajam Darbu izpildes kalendārajam grafikam.






4. Sakarā ar grozījumiem Līguma 3.1 punktā,  Izpildītājs  ne vēlāk kā 5 (piecu) darba dienu laikā, pēc grozījumu stāšanās spēkā,   iesniedz Pasūtītajam civiltiesiskās atbildības polisi, kurā proporcionāli paaugstināti  iepriekš noteiktie atbildības limiti un   visu risku apdrošināšanas polisi, kas nodrošina atbilstošu apdrošināšanas segumu visu līguma darbības laiku.
5. Sakarā ar grozījumiem Līguma 3.1 punktā, izteikt Līguma 16.1. punktu jaunā redakcijā: 
“16.1 Būvuzņēmējam  ir pienākums 5 (piecu ) darba dienu laikā, skaitot no Līguma spēkā stāšanās dienas, bet ne vēlāk kā pirms būvdarbu uzsākšanas, iesniegt Pasūtītājam pirmā pieprasījuma neatsaucamu beznosacījumu bankas garantiju vai apdrošināšanas sabiedrības, kas saņēmusi atļauju sniegt apdrošināšanas pakalpojumus Latvijas Republikā, neatsaucamu beznosacījumu galvojumu (apdrošināšanas polisi) kā līguma (saistību) izpildes nodrošinājumu 5% (piecu procentu) apmērā no Līgumcenas, kas veido 12739,63   EUR ( divpadsmit tūkstoši septiņi simti trīsdesmit deviņi eiro un 63 centi)  bez PVN. Iesniegtajā nodrošinājuma dokumentā, tiek ietverta kredītiestādes vai apdrošināšanas sabiedrības neatsaucama apņemšanās pēc  Pasūtītāja   kā Līguma saistību izpildes nodrošinājuma saņēmēja pieprasījuma maksāt   Pasūtītājam   naudas summu, kas nepārsniedz Līguma saistību izpildes nodrošinājumā noteikto summu, ja Būvuzņēmējs  neizpilda savas saistības, kas noteiktas šajā Līgumā. Līguma saistību izpildes nodrošinājumam jābūt spēkā visā būvdarbu izpildes laikā un līdz garantijas laika nodrošinājuma noformēšanai un iesniegšanai Pasūtītājam”. 

6. Sakarā ar grozījumiem Līguma 3.1 punktā, izteikt Līguma 16.3. punktu jaunā redakcijā: 
“16.3Būvuzņēmejs   pēc Būvdarbu  nodošanas un pieņemšanas  akta parakstīšanas ne vēlāk kā 10 darba dienu laikā iesniedz Pasūtītājam  būvdarbu garantijas laika bankas garantiju vai apdrošinātāja galvojumu 5% (piecu procentu) apmērā, no Līgumcenas 12739,63   EUR ( divpadsmit tūkstoši septiņi simti trīsdesmit deviņi eiro un 63 centi)  bez PVN  kalendāra mēnešu laika periodam un maksājumu apliecinošu dokumentu,  ar noteikumu, ka garantijas saistību nodrošinājums tiek samazināts garantijas termiņa trešā gada pirmajā mēnesī uz atlikušo tā daļu, nosakot to 2% (divu procentu) apmērā no līguma cenas, ja garantijas termiņa pirmajos divos gados nav konstatēti būvdarbu defekti vai Būvuzņēmējs   un Pasūtītājs ir vienojušies par pieteikto būvdarbu defektu novēršanas termiņu.  Papildus iesniegtajā nodrošinājumā ir jābūt norādītam, ka  Pasūtītājam  ir tiesības Līguma saistību izpildes garantiju izmantot, lai kompensētu Izpildītāja saistību neizpildes rezultātā Pasūtītājam  nodarītos zaudējumus vai lai ieturētu līgumsodu”.\

7. Visos citos jautājumos, kuri nav atrunāti Vienošanā, Puses ievēro Līguma noteikumus un spēkā esošos normatīvos aktus. 
8. Vienošanās stājas spēkā ar parakstīšanas brīdi.
9. Ar parakstiem Puses apstiprina, ka vienojas turpmāk Vienošanos uzskatīt par Līguma neatņemamu sastāvdaļu.
10. Vienošanās ir  sagatavota elektroniska dokumenta veidā un parakstīta ar drošu elektronisko parakstu, un satur laika zīmogu. Pusēm ir pieejama visu Pušu parakstīta Vienošanās  elektroniskā formātā.

PASŪTĪTĀJS:					BŪVUZŅĒMĒJS:
	SIA “Cēsu klīnika”
Reģistrācijas Nr.  44103057729
Slimnīcas iela 9, Cēsis, Cēsu nov. LV4101
Bankas konts  LV11UNLA0050017396827
Banka: AS SEB banka
Bankas kods: UNLALV2X
Tālr. 64125730
E-pasts info@cesuklinika.lv. 


________________________
*Valdes priekšsēdētāja  Ingūna Liepa 
	 SIA ROK un BŪVĒ
Reģistrācijas Nr. 54103046731
Juridiskā adrese: 
Valmieras iela 24, Cēsis, LV4101
Bankas konts
Banka
Bankas kods: 
Tālr. 29458326
E-pasts info@rokunbuve.lv 
________________________
*Valdes locekles  Mārtiņš Raudziņš 







*DOKUMENTS PARAKSTĪTS ELEKTRONISKI AR DROŠU ELEKTRONISKO PARAKSTU UN SATUR LAIKA ZĪMOGU
